**Poprád eredete**

**Poprád** ([szlovákul](https://hu.wikipedia.org/wiki/Szlov%C3%A1k_nyelv) *Poprad*, [németül](https://hu.wikipedia.org/wiki/N%C3%A9met_nyelv) *Deutschendorf*) város [Szlovákiában](https://hu.wikipedia.org/wiki/Szlov%C3%A1kia), az [Eperjesi kerület](https://hu.wikipedia.org/wiki/Eperjesi_ker%C3%BClet) [Poprádi járásának](https://hu.wikipedia.org/wiki/Popr%C3%A1di_j%C3%A1r%C3%A1s) székhelye. A [Magas-Tátra](https://hu.wikipedia.org/wiki/Magas-T%C3%A1tra) kapuja és egyik idegenforgalmi központja.

[Késmárktól](https://hu.wikipedia.org/wiki/K%C3%A9sm%C3%A1rk) 15 km-re délnyugatra, a [Poprádi-medence](https://hu.wikipedia.org/w/index.php?title=Popr%C3%A1di-medence&action=edit&redlink=1) keleti felén, a [Poprád folyó](https://hu.wikipedia.org/wiki/Popr%C3%A1d_(foly%C3%B3)) mellett, annak nagy kanyarulatában fekszik. A város a rajta keresztülfolyó folyóról kapta a nevét.

Már az [őskorban](https://hu.wikipedia.org/wiki/%C5%90skor) lakott hely volt, a [tatárjárás](https://hu.wikipedia.org/wiki/Tat%C3%A1rj%C3%A1r%C3%A1s) előtt jobbára [szlávok](https://hu.wikipedia.org/wiki/Szl%C3%A1v_n%C3%A9pek) lakták. A város a [tatárjárás](https://hu.wikipedia.org/wiki/Tat%C3%A1rj%C3%A1r%C3%A1s) után indult lassú fejlődésnek, amikor [IV. Béla](https://hu.wikipedia.org/wiki/IV._B%C3%A9la_magyar_kir%C3%A1ly) [németeket](https://hu.wikipedia.org/wiki/N%C3%A9metek" \o "Németek) telepített ide. Oklevélben először [1244](https://hu.wikipedia.org/wiki/1244)-ben említik *"villa Theutonicalis"* néven, mai nevén pedig [1256](https://hu.wikipedia.org/wiki/1256)-ban *"Poprad"* néven. [1300](https://hu.wikipedia.org/wiki/1300)-ban *"Popprat"*, [1310](https://hu.wikipedia.org/wiki/1310)-ben *"Villa Tedescha"*, [1328](https://hu.wikipedia.org/wiki/1328)-ban *"Teutschendorff"*, [1346](https://hu.wikipedia.org/wiki/1346)-ban *"Popradzaza"*, [1412](https://hu.wikipedia.org/wiki/1412" \o "1412)-ben *"Dewchendorff"* néven említik. Főként mezőgazdasági jellegű település volt, mely híres volt lentermesztéséről, lenvásznairól és kitűnő káposztájáról. [1412](https://hu.wikipedia.org/wiki/1412)-ben [Zsigmond](https://hu.wikipedia.org/wiki/Zsigmond_magyar_kir%C3%A1ly) ezt is elzálogosította 15 másik szepesi várossal együtt. A [16. században](https://hu.wikipedia.org/wiki/16._sz%C3%A1zad) határában rézércet bányásztak, bányája a [18. századig](https://hu.wikipedia.org/wiki/18._sz%C3%A1zad) működött. Csak a 18. században indult nagyobb fejlődésnek vásári jogának elismerése és a kézművesség fejlődése – különösen a rézművesség – révén. Ekkor már vásártartási joga is volt. [1772](https://hu.wikipedia.org/wiki/1772)-ben visszakerült Magyarországhoz és a [16 szepesi városhoz](https://hu.wikipedia.org/w/index.php?title=16_szepesi_v%C3%A1ros&action=edit&redlink=1) tartozott. [Papírgyárát](https://hu.wikipedia.org/wiki/Pap%C3%ADrgy%C3%A1rt%C3%A1s) [1692](https://hu.wikipedia.org/wiki/1692)-ben alapították, kiváló minőségű [papírt](https://hu.wikipedia.org/wiki/Pap%C3%ADr) állítottak itt elő.

[1870](https://hu.wikipedia.org/wiki/1870)-ben a [Kassa–Oderbergi Vasút](https://hu.wikipedia.org/wiki/Kassa%E2%80%93Oderbergi_Vas%C3%BAt) egyik fontos állomása lett, jelentősége ekkor nőtt meg. Egymás után alapították üzemeit. [1856](https://hu.wikipedia.org/wiki/1856)-ban sörfőzde, [1876](https://hu.wikipedia.org/wiki/1876)-ban gabonaraktár épült. A [19. század](https://hu.wikipedia.org/wiki/19._sz%C3%A1zad) végére fejlett iparváros lett. [1904](https://hu.wikipedia.org/wiki/1904)-ben alapították azt a lakatosműhelyt, melyből később kifejlődött a Tátrai Vagongyár. [1907](https://hu.wikipedia.org/wiki/1907)-ben pénzintézet, [1908](https://hu.wikipedia.org/wiki/1908)-ban villanytelep és konzervgyár épült. [1913](https://hu.wikipedia.org/wiki/1913)-ban alapították önsegélyező egyletét. 1908-ban alapították a Tátrai villanyvasutat. Ekkor épültek ki a Tátra turistaútjai. Lakói közül sokan a növekvő [turizmusból](https://hu.wikipedia.org/wiki/Turizmus) éltek, fiákeresek, fuvarozók voltak.

[Vályi András](https://hu.wikipedia.org/wiki/V%C3%A1lyi_Andr%C3%A1s) szerint *"POPRÁD, vagy Poprádháza, Deutsendorf. Szepes Vármegyében, egy a’ 16 Szepességi Városok közzül, földes Ura a’ Kir. Kamara, lakosai katolikusok, ’s másfélék is, fekszik Poprád vize mellett igen szép helyen; mindek előtte 1718-dikban el nem égett, sokkal gazdagabb Város vala. Tornyán ezek olvastathatnak: IVnIVs apposIte posVIt fVnDaMIna tVrrIs prospere; at aVgVstVs ContInVaVIt opVs. Ispotállya is van. Poprád-vize gyakran meg szokta önteni legelőjit, ’s ollykor Gömör Vármegyében is kárt szokott szerezni, más javai ugyan meglehetősek, második osztálybéli."*

[Fényes Elek](https://hu.wikipedia.org/wiki/F%C3%A9nyes_Elek) szerint *"Poprád, Deutschendorf, Szepes vármegyében, vagyonos szepesi város a Poprád jobb partján, ut. p. Késmárkhoz délre 1 1/2 mérföldnyire egy rónaságon: 425 katholikus, 745 evangélikus német lakkik gyolcsot szőnek, pálinkát főznek, s híres rézművesek. Katholikus és evangélikus anyatemplom. Kőhíd a Poprádon. Vendégfogadó. Liszt- és papiros-malom. Elég erdő. Sok és jó káposzta. – A XVI szepesi városokhoz tartozik."*

A trianoni békeszerződésig [Szepes vármegyéhez](https://hu.wikipedia.org/wiki/Szepes_v%C3%A1rmegye) tartozott [rendezett tanácsú városként](https://hu.wikipedia.org/wiki/Rendezett_tan%C3%A1cs%C3%BA_v%C3%A1ros). [1945](https://hu.wikipedia.org/wiki/1945) után lakossága megtízszereződött, részben a hozzácsatolt [Szepesszombat](https://hu.wikipedia.org/wiki/Szepesszombat" \o "Szepesszombat), [Felka](https://hu.wikipedia.org/wiki/Felka" \o "Felka), majd az 1960-ban csatlakozott [Strázsa](https://hu.wikipedia.org/wiki/Str%C3%A1zsa) és az 1974-ben csatlakozott [Mateóc](https://hu.wikipedia.org/wiki/Mate%C3%B3c" \o "Mateóc) lakosságának, részben az iparfejlesztésnek és a nagy lakótelepek felépítésének köszönhetően.

Testvér városa Szarvas (1980)

Forrás

https://hu.wikipedia.org/wiki/Poprád\_(település)